Andrijana Trišić
<s>Andrijana Trišić (Bajina Bašta, 02.09.1994.) je master diplomirana profesorka fizičkog vaspitanja i sporta, licencirani fudbalski sudija i srpska fudbalerka.</s><s>Nastupa za ženski fudbalski klub Sloga sa kojim se takmiči u Superligi Srbije u fudbalu za žene.</s><s>Članica je ženske fudbalske reprezentacije Srbije i ženske futsal reprezentacije Srbije.</s>

<s>Obrazovanje  
Osnovnu školu Rajak Pavićević u Bajinoj Bašti je završila 2009. godine.</s><s>Po završetku srednje škole upisuje Fakultet za sport i fizičko vaspitanje u Beogradu na kome 27.09.2018. godine uspešno brani završni rad na temu: Status stopala fudbalerki seniorskog tima ŽFK Požarevac, i stiče zvanje diplomirani profesor fizičkog vaspitanja i sporta.</s><s>Mentor njenog rada je vanredni profesor dr Dejan Ilić.</s><s>Po završetku master akademskih studija, 16.07.2020. godine, uspešno brani završni rad na temu: Nasilje nad fudbalskim sudijama Prve beogradske lige od strane publike i aktera fudbalske utakmice i stiče zvanje diplomirani profesor fizičkog vaspitanja i sporta — master.</s><s>Mentor njenog rada je vanredni profesor dr Sandra Radenović.</s>

<s>Sportska karijera  
Od najranijeg životnog doba počela je da se zanima i da igra fudbal, uglavnom sa dečacima njenog uzrasta u rodnoj Bajinoj Bašti.</s><s>Igrala je utrakmice i turnire u sportskom centru Bora Milutinović.</s><s>Na jednom takmičenju, koje se održavalo u Guči, proglašena je za najboljeg igrača, a skaut koji je prisustvovao mečevima u potrazi za talentovanim fudbalerima je bio zadivljen njenom igrom, pa je ubrzo dobila poziv za učešće na kampu u Karatašu.</s>

<s>Juniorska karijera 
Prve fudbalske korake je napravila u OFK Kosmos iz Bajine Bašte, kada je trener kluba bio Srđan Sladojević.</s><s>Od Darka Stojanovića, trenera ŽFK LASK iz Lazarevca je 2006. godine dobila poziv da se priključi timu, tako da je u tom periodu nastupala za oba tima.</s><s>Po završetku osnovne škole priključila je ŽFK Mašinac, sa kojim igra na UEFA Liga šampiona za žene 2009—2010.</s><s>Posle druge godine gimnazije dobija poziv od ŽFK Napredak iz Kruševca, za koji je nastupala do 2013. godine.</s>

<s>Seniorska karijera 
Od 2013. godine nastupa za ŽFK Crvena zvezda sa kojim se takmiči u  Superligi Srbije u fudbalu za žene.</s><s>Nastupa na poziciji vezne igračice.</s><s>Odlazi, kao pozajmljeni igrač, na dve godine u ŽFK Požarevac, za koji nastupa sezonu i po, da bi od 24. marta 2014. godine postala standarna fudbalerka Crvene zvezde.</s>

<s>Odigrala je ukupno 61 meč u crveno-belom dresu i po tom parametru nalazi se na listi prvih 15 igračica sa najviše nastupa u klubu.</s><s>Prosečno je na terenu provela 80 minuta po meču.</s><s>Imala je 54 osvojene i 33 izgubljene lopte.</s><s>Uputila je 15 udaraca ka protivničkoj mreži od kojih je deset išlo u okvir gola.</s><s>Nije uspela da se upiše u listu strelaca, ali je zabeležila osam asistencija.</s><s>Zabeležila je ukupno 610 dodavanja sa procentom uspešnosti 82%.</s><s>Njeni nastupi za ŽFK Crvena zvezda su od strane stručne fudbalske javnosti ocenjeni prosečnom ocenom 8 (osam).</s>

<s>Od početka januara 2021. godine nastupa za ŽFK Požarevac.</s><s>Nastupa na poziciji vezne igračice.</s><s>Tokom fudbalske sezone 2020 / 2021. nastupila je deset puta za tim i postigla je dva gola; dobila je jedan žuti karton, a njeni nastupi su od strane sportske javnosti ocenjeni prosečnom ocenom 7,5 (sedam i po).</s><s>Njena dodavanja iz veznog reda prema zoni napada su u znatnoj meri rezultirala pogodkom napadačica.</s><s>Svojim nastupima je pomogla klubu da bude visoko plasiran na kraju sezone, pa će ŽFK Požarevac i tokom sezone 2021 / 2022. nastupati u Superligi Srbije u fudbalu za žene.</s>

<s>Od početka septembra 2021. godine nastupa za ŽFK Sloga.</s><s>Nastupa na poziciji napadačice.</s>

<s>Reprezentacija 
Kao omladinka nastupala je za žensku fudbalsku reprezentaciju Srbije u prvoj rundi kvalifikacija na evropskom prvenstvu za žene 2012—2013, kada je na dve utakmice postigla dva gola.</s><s>Nalazi se na spisku igračica koje je selektor Predrag Grozdanović saopštio 14. februara 2020. godine pred kvalifikacionu utakmicu protiv Severne Makedonije u okviru kvalifikacija za Evropsko prvenstvo u fudbalu za žene 2021, grupa G.</s>

<s>Za futsal ze zainteresovala tokom studija.</s><s>Nastupa za ženski futsal tim SIND, sa kojim igra na međunarodnim sporskim studentskim turnirima pod nazivom UNIADA.</s><s>Od maja 2018. godine na poziv selektora Dejana Majesa nastupa za žensku futsal reprezentaciju Srbije.</s><s>Nastupala je kada je ženska futsal reprezentacija Srbije igrala kvalifikacije za UEFA Women's Futsal Euro 2019, kao i kada je ženska futsal reprezentacija Srbije osvojila Kup četiri nacije u konkurenciji reprezentacija Slovenije, Slovačke i Češke.</s><s>Igrala je međunarodne prijateljske utakmice protiv futsal selekcija Ukrajine i Mađarske.</s>

<s>Zanimljivosti 
Imala je povredu kolena i morala je da nosi gips od prepone do nožnih prstiju kada je bila prinuđena da napravi prekid od šest meseci.</s><s>Pomoću trenera Dejana Timotijevića i sporskog doktora Vladimira je veoma brzo povratila tonus mišića i snagu, pa je nastavila da trenira i igra fudbal.</s><s>Na utakmici protiv ŽFK Mačva Šabac postigla je za ŽFK Mašinac gol iz kornera.</s><s>Sa tek napunjenih 15 godina bila je najmlađa igračica turnira UEFA Liga šampiona za žene 2009—2010.</s><s>Početkom septembra 2020. godine imala je povredu kolena, da bi posle uspešne hirurške operacije i brzog oporavka, od januara 2021. godine ponovo nastavila da igra fudbal.</s><s>Kao uzor za mlade igračice učestvovala je u akciji fudbalskog saveza Srbije pod sloganom: Fudbal je za sve!</s><s>Fudbal je za devojčice! usmerenog u cilju popularizacije fudbala među ženskom populacijom u Srbiji.</s>

<s>Sudijska karijera  
Po dobijanju sudijske licence postaje fudbalski sudija.</s><s>Za takmičarsku sezonu 2017 / 2018. godine nalazi se na spisku sudija prve beogradske lige, treća kategorija.</s><s>Za За takmičarsku sezonu 2018 / 2019. godine nalazi se na spisku sudija super i prve lige Srbije za žene.</s>

<s>Reference</s>

<s>Spoljašnje veze 
 Kup četiri nacije
Intervju za Vesti
Intervju za Dnevno
Andrijana Trišić, intervju za Sport indeks
Portal Moja Crvena zvezda: Vladimir Vorih u intervju sa Andijanom Trišić</s>

<s>Rođeni 1994.</s><s>Biografije, Bajina Bašta
Biografije, Beograd
Srpske fudbalerke ili nogometašice
Žive ličnosti</s>

